एक लेखक का जीवन व्यतीत करना अपने लेखन कौशल को विकसित करना
जब तक कि आप अतिशय लोकप्रिय पुस्तक लेखक नहीं बन जाते हैं, तब तक आप किताबों की बिक्री से बंगला और गाड़ी तो नहीं ले पाएंगे। संभवतः आपको खर्चे के लिए कुछ पैसा मिल जाएगा, और अपनी वास्तविक नौकरी से कुछ समय निकाल पाने की “क्षमता” भी। तब भी आपको नौकरी ज़ारी रखने के लिए तैयार रहना चाहिए, या अंश कालिक काम ध्होंध लेना चाहिए या यदि आपके पास उचित डिग्री हो तथा आपकी पुस्तक काफ़ी सफल हो चुकी हो तब आपको सृजनात्मक अध्यापन का काम पकड़ लेना चाहिए।  यदि आप लेखक के जीवन में रुचि रखते हैं, तब सबसे आम रास्ता है सृजनात्मक लेखन के अध्यापन का। मगर यह काम मिलना मुश्किल होता है, और आपको तभी मिल सकता है यदि आपकी पुस्तक वास्तव में खूब बिक चुकी हो। आप गर्मी के दौरान होने वाली विभिन्न कार्यशालाओं में भी पढ़ा सकते हैं। यदि आपको ये काम मिल जाते हैं तब आपको कुछ अतिरिक्त धनराशि तो मिल जाएगी और आप कुछ बढ़िया जगहों की यात्रा भी कर पाएंगे। आजकल सचमुच का लेखक बने रहने के लिए आपकी ऑनलाइन उपस्थिती आवश्यक है। चाहे आप तकनीकी रूप से उतने जानकार नहीं भी हों, आपको स्वयं को ऑनलाइन बढ़ावा देने के कौशल को और स्वयं को लेखक की तरह स्थापित करने के कौशल को विकसित करना होगा। अपने लिए एक फेसबुक फ़ैन पृष्ठ बनाइये; अपनी किताब को बढ़ावा देने एक फेसबुक प्रोफ़ाइल भी बनाइये। एक ट्विट्टर अकाउंट बनाइये और अपनी किताब से संबन्धित घटनाओं के संबंध में ट्वीट करिए। सुनिश्चित करिए कि आपकी एक वेबसाइट हो जिसकी भली भांति देखभाल की जाती हो और जो आपके सभी ऑनलाइन प्रोफ़ाइल्स से लिंक भी हो।  लेखकों की जीवन के संबंध में एक ब्लॉग बनाइये और यथासंभव उसको ताज़ा बनाए रखिए। उसमें ताज़गी रहने से लोगों में उसको पढ़ते रहने की इच्छा बनी रहती है। स्वयं को बेशर्मी से बढ़ावा देते रहने में हिचकिचाइए मत। चाहे आपके पास कोई प्रचारक ही क्यों न हो, आपका काम 50% लेखन का होता है और शेष 50% स्वयं का लेखक के रूप में प्रचार करने का। इसकी आदत डाल ही लीजिये। यदि आपके पास प्रचारक है और आपकी पुस्तक भी लोकप्रिय हो चुकी है तब शायद आपको अपनी पुस्तक पढ़ने का शिड्यूल भी होगा। आप सम्पूर्ण राज्य में यात्रा करेंगे, या शायद देश भर में, अपनी पुस्तक पर हस्ताक्षर करेंगे तथा अपनी पुस्तक को अपने पाठकों में बढ़ावा देंगे। आप छोटी दुकानों में भी पढ़ सकते हैं और बहुत बड़ी बड़ी किताबों की दुकान में भी। यह लोगों से मेल जोल बढ़ाने का, नए संबंध स्थापित करने का, और लोगों को वास्तव में अपनी किताब बेचने का एक बढ़िया तरीका होगा। अपने पाठन शैड्यूल को सोशल मीडिया पर डाल दीजिये ताकि लोगों को पता चल सके कि वे आपको कहाँ पा सकते हैं। लेखक द्वीप नहीं होता है। सुनिश्चित करिए कि आप अन्य लेखकों के पाठन कार्यक्रमों में जाएँ, पैनेल विवादों में जाएँ, या फिर यदि आपको निमंत्रण मिले तो पैनेल में शामिल हो जाइए, अपने क्षेत्र में लेखकों से संपर्क बनाए रखिए, और आम तौर पर आप जहां भी हों वहाँ स्वयं की पहचान बनाए रखिए। लेखकों के मिलन स्थलों पर, उनकी कार्यशालाओं में या यदि आप किसी संस्था में हों तो वहाँ अन्य लेखकों से मुलाक़ात करिए। अपनी विधा और क्षेत्र के लेखकों को जानिए। वे आपको आगे बढ्ने में मदद कर सकते हैं। .. और तब उसके अगली पर’’’: आपने एक पुस्तक प्रकाशित कर ली है और अब यात्रा पर जा रहे हैं – बहुत खूब। परंतु इसका अर्थ यह नहीं है कि आप आराम कर सकते हैं और महीनों तक अपनी सफलता का जश्न माना सकते हैं। वास्तव में, जब आप अपनी पहली किताब बेच लेते हैं, तब आप अक्सर संपादकों को अपनी उस अगली पुस्तक के बारे में बताने लगते हैं जिस पर आप काम कर रहे हों, या अगर आपने अभी तक नहीं किया है तब अपने एजेंट को अपनी दूसरी पुस्तक के लिए तुरंत प्रेरित करना चाहिए। लेखक का काम कभी समाप्त नहीं होता है, और अगर आप वास्तव में लेखक बनना चाहते हैं तब आपको सदैव अपनी अगली पुस्तक के बारे में सोचते रहना चाहिए। चिंता मत करिए यदि अभी आपके पास अपनी दूसरी पुस्तक के लिए कोई विचार नहीं भी है। बस यह लक्ष्य बना लीजिये कि आप प्रतिदिन कुछ लिखेंगे और विचार तो अपने आप ही आ जाएगा। जब आप लेखक बनने के प्रेरणापूर्ण जीवन की कल्पनाओं में डूबे हों तब संभवतः आप यह तो “नहीं” सुनना चाहते होंगे, परंतु पढ़ाई ही आपकी सफलता की कुंजी होगी। यथासंभव पढ़ने से न केवल आप अपने लेखन कौशल को विकसित कर पाएंगे, अपने कार्य को सजाने के लिए नए विचार पायेंगे, और अपनी किताब लिखने के लिए आवश्यक धैर्य विकसित कर पाएंगे बल्कि आपको यह जानकारी भी मिलेगी कि बाज़ार में आजकल क्या बिक रहा है। प्रतिदिन जितनी हो सके उतनी किताबें पढ़ने के लिए कुछ समय निकालिए, और प्रयास करिए कि जितनी विधाओं की संभव हो, उतनी विधाओं की पुस्तकें पढ़ डालिए।  यदि आप जानते हों कि आपको किस विधा में लिखना है, चाहे वह विज्ञान फंतासी हो या कथेतर साहित्य, आपको उसी विधा की पुस्तकें पढ़ने पर ध्यान लगाना चाहिए। मगर आम तौर पर और पढ़ा लिखा होने के लिए आपको, जितना संभव हो उतने विस्तार से पढ़ना चाहिए। आप जितना अधिक पढ़ेंगे उतना ही आप रुढ़ोक्तियों से परिचित होते जाएँगे। आप चाहते हैं कि आपकी पुस्तक कुछ अलग दिखे, तो अगर आपको एक जैसी दस पुस्तकें दिखती हैं, तब आपको कुछ नया दृष्टिकोण अपनाना होगा। यदि आपको कोई पुस्तक सचमुच में पसंद आती है, तब स्वयं से पूछिए कि उसमें ऐसा क्या है, जो उसे आपके लिए इतना विशेष बना देता है। क्या वह विचित्र मुख्य पात्र है? क्या वह सुंदर गद्य है? क्या वह जगह विशेष है? जितने निकट से आप यह जान पाएंगे कि कोई पुस्तक आपको क्यों पसंद आई है, उतनी ही सरलता से आप यह जान पाएंगे कि आप कैसे अपने कार्य को अपने पाठकों के लिए प्रभावशाली बना पाएं। यदि आप लेखक बनना चाहते हैं, तब तो शायद आपको सम्पूर्ण कथेतर कार्य या उपन्यास प्रकाशित करवा कर शुरुआत करनी होगी। प्रथम कार्य के रूप में निबंधों या कथाओं का संग्रह बेचना कठिन होगा। इसके साथ ही यह भी कहना पड़ेगा कि एकदम से उपन्यास या सम्पूर्ण कथेतर कार्य कर देना कठिन होगा। अतः, यदि आपकी रुचि कल्पनात्मक साहित्य में है, तो शैली की समझ के लिए पहले कदम के तौर पर कुछ छोटी छोटी कहानियाँ लिख डालिए। और यदि आपकी अभिरुचि कथेतर साहित्य में है तो सम्पूर्ण कार्य में कूद पड़ने से पहले, कुछ छोटे छोटे निबंध लिखिए। इसका अर्थ यह नहीं है कि कहानियाँ किसी भी प्रकार से उपन्यासों से निम्न स्तर की होती हैं। वर्ष 2013 के साहित्य के नोबल पुरस्कार विजेता एलिस मुनरो ने अपने सम्पूर्ण विख्यात जीवनकाल में एक भी उपन्यास प्रकाशित नहीं किया। परंतु तब भी यह कहना ही होगा कि आज कल केवल कहानियाँ लिख कर ख्याति प्राप्त करना कठिन है। यदि आप साहित्यिक कथा या कथेतर साहित्य प्रकाशित करना चाहते हैं तब भाषा में स्नातकोत्तर डिग्री प्राप्त करना एक अच्छी बात हो सकती है। यदि आप कुछ अधिक व्यावसायिक लिखना चाहते हैं, जैसे कि विज्ञान फंतासी या रूमानी उपन्यास, तब इस राह से जाने की आवश्यकता नहीं है, हालांकि तब भी इस से मदद मिल सकती है। सृजनात्मक लेखन में डिग्री प्राप्त कर लेना लेखक जीवन का प्रवेशद्वार है, इससे आप अन्य लेखकों के समूह में सम्मिलित हो जाते हैं तथा आपको लाभकारी फीडबैक प्राप्त होने लगता है और साथ ही आपको अपने कौशल को निखारने के लिए दो अथवा तीन वर्ष भी मिल जाते हैं।  अनेक सफल लेखक जिनकी किताबें प्रकाशित होती रहती हैं या तो स्नातकोत्तर कक्षाओं के या सृजनात्मक लेखन की कक्षाओं के अध्यापन का कार्य करते हैं। यह करने के लिए आपको सृजनात्मक लेखन में डिग्री की आवश्यकता होगी, अतः यदि यही आपकी इच्छा है, तब डिग्री प्राप्त करने के विषय में ध्यान दीजिये। सृजनात्मक लेखन में डिग्री प्राप्त करने से आपको जान पहचान बढ़ाने में भी सहायता मिलेगी। आप उन अध्यापकों से मिलने का पाएंगे जो आपके कार्य को प्रकाशित करवाने में या अन्य प्रकार से भी आपकी सहायता कर सकेंगे। लेखन में डिग्री मात्र आपके लिए सफलता के द्वार “नहीं” खोल देगी। परंतु उससे आपके कौशल में निश्चय ही सुधार आयेगा। यदि आपने किसी लेखन कार्यक्रम में दाखिला ले लिया है, तब तो आप लेखन कार्यशालाओं में बहुत समय बिताएँगे ही, जहां पर आपको अपने समकक्ष व्यक्तियों से फीडबैक प्राप्त हो ही जाएगा। आपने अध्यापकों के साथ स्वतंत्र रूप से भी कार्य किया होगा और व्यक्तिगत रूप से भी आपको फीडबैक मिलेगा ही। परंतु यदि आपने यह राह नहीं चुनी है, तब आपको किसी लेखकों के समूह में सम्मिलित हो जाना चाहिए, स्थानीय सामुदायिक कॉलेज या प्रौढ़ शिक्षा के विद्यालय में होने वाले लेखन कार्यशाला में जाना चाहिए या कुछ विश्वस्त मित्रों को अपना कार्य दिखाना चाहिए।  हालांकि फीडबैक सदैव ही संदेह के साथ ही स्वीकार किया जाना चाहिए, परंतु फीडबैक प्राप्त कर लेने से आपको कम से कम यह तो पता चल ही जाता है कि आप हैं कहाँ। फीडबैक प्राप्त करने से आपको पता चलेगा कि आपका काम प्रकाशन योग्य हो गया है अथवा अभी उसमें कुछ काम और करना होगा। हाँ, आपको यह सुनिश्चित करना होगा कि आप सही प्रकार के पाठकों से ही संपर्क कर रहे हों – वे लोग जो वास्तव में आपके काम को समझ सकते हों और जिन्हें पता हो कि आप किस संदर्भ में काम कर रहे हैं। यदि आपके पास कुछ कहानियाँ या कथेतर निबंध आदि इतने तैयार हैं कि उनको प्रदर्शित किया जा सकता है, तब आपको चाहिए कि उन्हें छपने के लिए ऐसी कुछ साहित्यिक पत्रिकाओं में भेजें जिनमें उस विधा का प्रकाशन होता हो, जैसे कि ऐसी पत्रिकाएँ जिनमें विशेष रूप से रूमानी या ऐतिहासिक कथाएँ छपती हों। किसी ऐसी वेबसाइट पर जाइए जहां से आपको सभी पत्रिकाओं में छपने वाली विधाओं की जानकारी एक ही स्थान पर मिल सके। आपको बस इतना ही करना है कि अपनी पाण्डुलिपि तैयार कर लीजिये, उसके साथ में पत्रिका के संपादक के नाम एक पत्र लिखिए और भेज दीजिये, तत्पश्चात आपको बस इंतज़ार करना ही रह जाता है।  यह आपका उस चीज़ से पहला सामना होगा जो कि लेखकों के लिए आम होती है: बारंबार की अस्वीकृति। इसको बहुत दिल से मत लगा लीजिये और समझ लीजिये कि यह भी खाल मोटी करने की एक विधि है। कुछ पत्रिकाओं में कार्य जमा करने के लिए कुछ शुल्क भी देना पड़ सकता है। यह है तो कष्टदायक, मगर इसका अर्थ यह नहीं है कि वे पत्रिकाएँ आपको लूट लेना चाहती हैं, बल्कि सच तो यह है कि अक्सर ऐसी पत्रिकाएँ बहुत ही कम बजट में चलायी जाती हैं।
अपनी नौकरी मत छोड़ दीजिये: अपनी ऑनलाइन उपस्थिती बनाए रखिए: पढ़ने वालों के परिपथ में शामिल हो जाइए: लेखकों के समुदाय में नेटवर्किंग करिए: ’’’अपनी दूसरी पुस्तक पर काम करना शुरू कर दीजिये . जो भी आप पढ़ सकते हों, उसे पढ़िये: छोटी शुरुआत करिए: लेखन में शैक्षिक उपाधि प्राप्त करने के बारे में विचार करिए: फीडबैक प्राप्त करिए: अपना कार्य छोटे प्रकाशकों को देने से प्रारम्भ करिए:
https://www.wikihow.com/Be-an-Author https://www.wikihow.com/Be-an-Author
Living the Life of an Author Developing Your Writing Skills